C 83/11

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 83/08)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR VIENOTAJĀ DOKUMENTĀ IZDARĪTU STANDARTA GROZĪJUMU

“COSTIÈRES DE NÎMES”

PDO-FR-A0161-AM01

Paziņojuma datums: 8.12.2020.

APSTIPRINĀTĀ GROZĪJUMA APRAKSTS UN PAMATOJUMS

1. Vīnogu šķirņu izvēle

Vīnogu šķirņu atbilstību katrai vīna krāsai novērtē visos saimniecības zemesgabalos saimniecībā, ko izmanto ACVN “Costières de Nîmes” vīna ražošanai.

ACVN aizsardzības un apsaimniekošanas organizācija vēlas ieviest noteikumu mazām saimniecībām, kuras nevar izpildīt noteikumus par vīnogu šķirņu īpatsvaru vīna dārzā. Tādējādi noteikumi par īpatsvaru, izņemot specifikācijā ietvertos noteikumus par balto vīnogu šķirņu īpatsvaru sārtvīnos, neattiecas uz uzņēmējiem, kas ražo vīnogas, bet kuri no savas produkcijas neražo vīnu ar aizsargāto cilmes vietas nosaukumu “Costières de Nîmes” un kuru pārvaldītā kopējā platība (visu krāsu vīnogas kopā) noteiktajā zemesgabalā nepārsniedz 1,5 ha.

2. Vīna dārzu apsaimniekošana

Lai saglabātu augsnes īpašības, kas ir zemes pamatelements, ievieš citus audzēšanas paņēmienus, uz kuriem attiecas agrovides pasākumi:

— nezāļu apkarošana ar ķīmiskiem un mehāniskiem līdzekļiem apgriešanās joslās ir aizliegta,

— pilnīga nezāļu apkarošana ar ķīmiskiem līdzekļiem zemesgabalā ir aizliegta,

— sintētiskā minerālā slāpekļa izmantošanu ierobežo līdz 30 vienībām uz hektāru gadā,

— plastmasas mulčas izmantošana stādīšanas laikā ir aizliegta

3. Sārtvīnu analītiskie standarti

Maina sārtvīnu krāsas intensitāti, un krāsas intensitāte nedrīkst pārsniegt 2. Krāsas intensitātes zemāko robežu, kas bija noteikta 0,5, atceļ, lai ļautu ražot gaišākus sārtvīnus, kuri atbilst vīniem, ko patērētāji sagaida tirgū, vienlaikus nodrošinot atbilstību ACVN vīnu profilam.

4. Pārejas pasākumi

Pārejas posma pasākumus, kuru termiņš ir beidzies, svītro. Tie ir noteikumi par noteikumu ievērošanas grafiku attiecībā uz vīnogu šķirņu izvēli un vidējām maksimālajām noslodzēm zemesgabalā, kura grafiks līdz 2018. gada ražai ir pārsniegts.

VIENOTS DOKUMENTS

1. Produkta nosaukums

“Costières de Nîmes”

2. Ģeogrāfiskās izcelsmes norādes veids:

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

Sarkanvīni

Ar nosaukumu “Costières de Nîmes” apzīmē nedzirkstošos sarkanvīnus, sārtvīnus un baltvīnus.

Sarkanvīniem ābolskābes saturs fasēšanas posmā nepārsniedz 0,4 gramus uz litru.

— Fasēšanas posmā fermentējamo cukuru (glikozes un fruktozes) saturs nepārsniedz šādas vērtības: — sarkanvīniem (kuru dabiskā spirta tilpumkoncentrācija nepārsniedz 14 %): 3 g/l — sarkanvīniem (kuru dabiskā spirta tilpumkoncentrācija pārsniedz 14 %): 4 g/l

— Vīnu dabiskā spirta tilpumkoncentrācija ir vismaz 11,5 %.

— Sarkanvīnu krāsas intensitāte pēc malolaktiskas fermentācijas ir 6 vai lielāka.

— Kopējais skābuma un gaistošā skābuma līmenis sarkanvīniem ir noteikts Kopienas tiesību aktos.

— Sarkanvīnus ražo galvenokārt no šādām šķirnēm: ‘Grenache noir N’, ‘Mourvèdre N’ un ‘Syrah N’.

Sarkanvīni, kas ražoti galvenokārt no šķirnes ‘Grenache N’ un ‘Syrah N’, galvenokārt ir vīni, kuri iegūti, izmantojot ražotāju zinātību. Jauniem vīniem ir raksturīgs sarkano ogu aromāti, kurus, vīnam kļūstot vecākam, var aizstāt izteiktāki aromāti, kuros attīstās vairāk pikantākas un augu garšas nianses. Būdami eleganti, taču strukturēti un līdzsvaroti, tie pieder pie lielās Vallée du Rhône vīnu saimes.

Vispārīgās analītiskās īpašības Maksimālā kopējā spirta tilpumkoncentrācija (%): Minimālā faktiskā spirta tilpumkoncentrācija (%): Minimālais kopējais skābums: Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru): 140

Sārtvīni

— Vīnu dabiskā spirta tilpumkoncentrācija ir vismaz 11,5 %.

— Fasēšanas posmā fermentējamo cukuru (glikozes un fruktozes) saturs nepārsniedz šādas vērtības: 4 g/l

— Sārtvīnu krāsas intensitāte nepārsniedz 2.

— Papildus gaistošā skābuma un sēra dioksīda standartiem citi analītiskie kritēriji atbilst Eiropas tiesību aktos noteiktajām normām.

— Sārtvīnus ražo galvenokārt no šādām šķirnēm: ‘Grenache noir N’, ‘Mourvèdre N’ un ‘Syrah N’.

Sārtvīniem parasti ir spilgta krāsa, un tie ir ļoti svaigi, ar ilgi paliekošu aromātisku pēcgaršu. Tiem ir mazo sarkano ogu un žāvētu augļu aromāts.

Vispārīgās analītiskās īpašības Maksimālā kopējā spirta tilpumkoncentrācija (%): Minimālā faktiskā spirta tilpumkoncentrācija (%): Minimālais kopējais skābums: Maksimālais gaistošais skābums (miliekvivalentos uz litru): 14,28 Maksimālais kopējais sēra dioksīda saturs (miligramos uz litru): 180

Baltvīni

— Vīnu dabiskā spirta tilpumkoncentrācija ir vismaz 11,5 %.

— Fasēšanas posmā fermentējamo cukuru (glikozes un fruktozes) saturs nepārsniedz šādas vērtības: 4 g/l

— Papildus gaistošā skābuma un sēra dioksīda standartiem citi analītiskie kritēriji atbilst Eiropas tiesību aktos noteiktajām normām.

— Baltvīnus ražo galvenokārt no šādām šķirnēm: ‘Grenache blanc B’, ‘Marsanne B’ un ‘Roussanne B’. Tie ir līdzsvaroti, ar labu viskozitāti, un tiem piemīt ziedu aromāts, kas atgādina baltus ziedus, un svaigu vīnogu garša, atgādinot citrusaugļus un augļus ar baltu mīkstumu. Vispārīgās analītiskās īpašības Maksimālā kopējā spirta tilpumkoncentrācija (%): Minimālā faktiskā spirta tilpumkoncentrācija (%): Minimālais kopējais skābums: Maksimālais gaistošais skābums (miliekvivalentos uz litru): 14,28 Maksimālais kopējais sēra dioksīda saturs (miligramos uz litru): 180

5. Vīnkopības metodes

a. Īpašās vīndarības metodes

Audzēšanas prakse

Minimālais stādījumu blīvums ir 4 000 vīnkoku uz hektāru. Attālums starp rindām nedrīkst pārsniegt 2,50 metrus, un attālums starp vīnkokiem vienā rindā nedrīkst būt mazāks par 0,80 metriem.

Maksimālais laukums uz katru vīnkoku ir 2,50 kvadrātmetri. Šo laukumu iegūst, reizinot attālumus starp rindām ar attālumiem starp vīnkokiem.

— Apgriešanu veic līdz 1. maijam.

— Vīnkokus apgriež, izmantojot īso apgriešanas metodi, uz vienu vīnkoku atstājot ne vairāk kā 6 augļzarus. Uz katra augļzara ir ne vairāk kā 2 vīnstīgu pumpuri. Taču vīnkokus, kas tiek audzēti pēc “cordon de Royat” metodes, var apgriezt, uz vienu vīnkoku atstājot ne vairāk kā 10 augļzarus, uz katra augļzara ir viens vīnstīgu pumpurs.

— ‘Syrah N’ un ‘Viognier B’ šķirņu vīnkokus var apgriezt pēc “Guyot simple” metodes, uz vienu vīnkoku atstājot ne vairāk kā 10 vīnstīgu pumpurus, no kuriem ne vairāk kā 6 vīnstīgu pumpurus uz garā zara un 1 vai 2 augļzarus ar ne vairāk kā 2 vīnstīgu pumpuriem.

Apūdeņošana var tikt atļauta.

Īpašā vīndarības prakse

Vīndarības kokogles izmantošana sārtvīnu ražošanā ir aizliegta neatkarīgi no tā, vai tās ir atsevišķi vai jauktas preparātos.

Papildus iepriekš minētajam noteikumam vīndarības praksei saistībā šiem vīniem jāatbilst prasībām, kas noteiktas ES līmenī un Lauku un jūras zvejas kodeksā.

b. Maksimālās ražas

Sarkanvīni un sārtvīni:

66 hektolitri no hektāra;

baltvīni:

70 hektolitri no hektāra.

6. Noteiktais ģeogrāfiskais apgabals

Vīnogu novākšanu, vinifikāciju un gatavošanu veic šādu Gard departamenta pašvaldību teritorijā: Aubord, Beaucaire, Beauvoisin, Bellegarde, Bernis, Bezouce, Bouillargues, Le Cailar, Caissargues, Garons, Générac, Jonquières-Saint-Vincent, Lédenon, Manduel, Meynes, Milhaud, Nîmes, Redessan, Rodilhan, Saint-Gilles, Sernhac, Uchaud, Vauvert, Vestric-et-Candiac.

7. Galvenā(-ās) vīna vīnogu šķirne(-es)

‘Grenache N’

‘Grenache blanc B’

‘Marsanne B’

‘Mourvèdre N - ‘Monastrell’

‘Roussanne B’

‘Syrah N - ‘Shiraz’

8. Saiknes vai saikņu apraksts

Informācija par ģeogrāfisko apgabalu

“Costière”, uz kura balstās aizsargātā cilmes vietas nosaukuma “Costières de Nîmes” ģeogrāfiskais apgabals, ir ģeogrāfisks apzīmējums, kas apzīmē akmeņainu, dažkārt viļņainu plakankalni starp Vistrenque (Nimes ieplaka, aiz kuras seko Vistre) ziemeļrietumos, Gardonas un Ronas upju līdzenumiem austrumos un Camargue līdzenumu dienvidos. Šī plakankalne, kurai ir vairāki nelieli pakalni, stiepjas aptuveni 40 km garumā no ziemeļaustrumiem līdz dienvidrietumiem un apmēram piecpadsmit kilometru platumā. Tādējādi ģeogrāfiskais apgabals ir noteikts Gard departamenta 24 pašvaldību teritorijā.

Vidusjūras klimatam tajā raksturīgs, ka saule ik gadu intensīvi spīd vidēji 2 700 stundas, kā arī vasaras sausuma periods. Šo klimatu ietekmē mistrāls (auksts, sauss, bieži vien negants ziemeļu vējš), kas pūst no Ronas ielejas, taču tam ir labvēlīgas vēsas jūras brīzes, kas nāk no netālu esošās Camargue, kurus uz “costière” virza konvekcijas efekts, ko rada sasilušā gaisa pacelšanās no pārkarsušās akmeņainās augsnes. Šo vēsmu radītais atvēsinošais efekts pastiprina dienas un nakts siltuma amplitūdu.

Terciāra perioda beigās un kvartāra perioda sākumā Ronas upes baseinu šķērsoja varenas upes, kas pārnesa ievērojamu daudzumu materiāla, kuri atrodami kā oļu slāņi sajaukumā ar sarkanu smilšainu mālu. Šis augstākais un līdz ar to vecākais līmenis veido “costière” pamatu un nodrošina tam savu “unikalitāti”, neraugoties uz tā izmēriem, kas ir izpelnījies lielākās “villafranchien stratigrāfiskā stāva terases” titulu Eiropā. Augsne ir vairāk vai mazāk dziļa, ļoti akmeņaina un vairāk vai mazāk sarkana atkarībā no māla kopā ar lietusūdeņiem iekļūšanas dziļumā. Tā labi saglabā mitrumu, bet neuztur lieku ūdens daudzumu, un ātri uzsilst.

Informācija par produktu kvalitāti un īpašībām

1920. gados ražotāji izveidoja savienību, lai noteiktu “Costières vīnu” ražošanas apgabalu. Tā rezultātā 1942. gada jūlijā tika iesniegts lūgums atzīt cilmes vietas nosaukumu noteiktajā apgabalā ražotajam augstākās kvalitātes vīnam un vēlāk — 1986. gadā tika atzīts vīns ar aizsargātu cilmes vietas nosaukumu — sākotnēji “Costières du Gard”, pēc tam no 1989. gada ar nosaukumu “Costières de Nîmes”, kurā izmantota ģeogrāfiskā apgabala pamatā esošo terasi apzīmējoša terminoloģija.

Atrodoties starp Languedoc un Ronas ieleju, kurā tie plešas vistālāk uz dienvidiem, vīna dārzi aptver aptuveni 4 500 hektārus lielu platību, vidēji saražojot 220 000 hektolitrus sarkanvīnu (55 % produkcijas), sārtvīnu (40 % produkcijas) un mazākos apjomos — baltvīnus. Šos vīnus ražo 15 kooperatīvajās vīna darītavās un simts privātajās vīna darītavās.

Ceturto daļu saražotā apjoma pārdod ārpus valsts teritorijas, no tās gandrīz puse tiek pārdota ārpus Eiropas Savienības, jo īpaši Kanādā.

Cēloņsakarības

Izmantojot unikālo vēsturisko un ģeogrāfisko situāciju, atrodoties pa vidu starp diviem vīna civilizācijas šūpuļiem, kas ir Languedoc un Provansa, esot vēsturiski un kultūras ziņā nozīmīgu pilsētu Nîmes, Beaucaire vai Saint-Gilles ieskautiem, atrodoties Urgons kalnu augstieņu pakājēs un ar saknēm “villafranchien stratigrāfiskā stāva terasē”, kas veido tās viendabīgumu, “costière” teritorija nodrošina visus elementus, kas ražotāju kopienai ir ļāvuši izcelt ar tradicionālās zinātības palīdzību iegūtā produkta oriģinalitāti un pievērst uzmanību vīnu kvalitatīvai optimizācijai.

Šajā ražošanā izmantotajiem dabas faktoriem piemīt īpašības, kas atspoguļojas vīnkopju saglabātās ražas potenciālā, jo īpaši ražas novākšanas un transportēšanas noteikumos, kas izklāstīti specifikācijā.

Vīnogu ražas novākšanai īpaši noteiktie zemesgabali atrodas uz terases, kuras augsnes veido villafranchien stratigrāfiskā stāva oļu slāņi, ko vietējā mērogā dēvē par “Gress”, sajaukumā ar smilšu masu. Šie zemesgabali gūst labumu no optimāliem drenāžas apstākļiem un apūdeņošanas režīma, kas tiek optimizēts, pateicoties bieži sastopamajam māla slānim, kuru vietējā mērogā dēvē par “Gapans” un kurš, atrodoties dziļumā, notur ūdeni, tādējādi novēršot auga nobriešanas apturēšanu sausajos un karstajos vasaras periodos.

Oļu slānis, kas dažkārt ir vairākus metrus biezs, saglabā dienas siltumu, lai to atdotu atpakaļ naktī. Tādējādi diennakts temperatūras paaugstināšanās rada temperatūras starpību, kas pastiprina konvekcijas efektu un piesaista jūras brīzes no Camargue. Ģeogrāfiskā apgabala klimatam raksturīgā temperatūras amplitūda, kas šādi tiek palielināta, palīdz saglabāt svaigumu un aromātu komplicētību, savukārt sausais un siltais klimats vasaras veicina ogu pareizu nogatavošanos. Visi šie dabas faktori, kā arī mistrāla pūšanas biežums, kas nodrošina cukura satura koncentrāciju vīnogās un ierobežo sēnīšu slimību attīstību, veicina vīna ražošanas ilgtspēju ģeogrāfiskajā apgabalā.

Pateicoties rūpīgi noteiktai zemesgabalu platībai, tradicionālām un pārstrukturētām vīnogulāju šķirnēm, ražotāju kopiena saglabā savas produkcijas oriģinalitāti, daloties ar kolektīvo zinātību, kas tomēr ļauj izpausties arī individuāli.

Lai uzlabotu vīnu tēlu, aizsargājot ģeogrāfisko apgabalu un informējot par zinātības kvalitāti un vietējo dabas apstākļu kompleksu, vēloties pārvaldīt dzīves vidi ar vēlmi padarīt ainavu par teritorijas attīstības un uzlabošanas instrumentu, vēloties saglabāt dabas resursus, saglabājot floras un faunas daudzveidību, attiecīgo partneru kopa sagatavoja Ainavu un vides hartu, kas tika parakstīta 2007. gada 5. jūlijā un atzīta Starptautiskajā Fontevrodas hartā 2009. gada martā.

9. Būtiski papildu nosacījumi (iepakojums, marķējums, citas prasības)

Tiesiskais regulējums:

valsts tiesību akti

Papildu nosacījuma veids:

atkāpe attiecībā uz ražošanu noteiktajā ģeogrāfiskajā apgabalā

Nosacījuma apraksts:

tiešās apkaimes apgabals, ko nosaka atkāpe par vīnu vinifikāciju un izturēšanu, ir šādu pašvaldību teritorijas:

— Bouches-du-Rhône departamentā: Arles, Saintes-Maries-de-la-Mer, Tarascon;

— Gard departamentā: Aigues-Mortes, Aigues-Vives, Aimargues, Boissières, Cabrières, Calmette, Caveirac, Clarensac, Codognan, Collias, Comps, Dions, Estezargues, Fournès, Fourques, Gajan, Langlade, Marguerittes, Montfrin, Nages-et-Solorgues, Parignargues, Poulx, Remoulins, Rouvière, Sainte-Anastasie, Saint-Bonnet-du-Gard, Saint-Gervasy, Saint-Hilaire d’Ozilhan, Saint-Laurent-d’Aigouze, Vergèze, Vers-Pont-du-Gard.

Tiesiskais regulējums:

valsts tiesību akti

Papildu nosacījuma veids:

papildu noteikumi attiecībā uz marķēšanu

Nosacījuma apraksts:

a) vīnu ar aizsargātu cilmes vietas nosaukumu marķējumā var norādīt mazākas ģeogrāfiskas vienības nosaukumu, ja: — tas ir vietas nosaukums, kas ir ierakstīts kadastrā;, — un ja tas ir norādīts ražas deklarācijā;

b) lielākās ģeogrāfiskās vienības “Vignobles de la Vallée du Rhône” izmantošanas marķējumā nosacījumi ir precizēti līgumā, ko parakstījušas dažādas attiecīgās aizsardzības un pārvaldības iestādes.

Saite uz produkta specifikāciju

http://info.agriculture.gouv.fr/gedei/site/bo-agri/document_administratif-30696315-75fd-4fdf-9d25-7274e3e529db

(1) OV L 9, 11.1.2019., 2. lpp.